Ericu950/Stoicheia-meter-silver huggingface dataset:
ἐπεὶ δὲ ἀσπασάμενος αὐτὸν ὁ Ἀθηνόδωρος εἶπεν , ὅταν ὀργισθῇς , Καῖσαρ , μηδὲν εἴπῃς μη δὲ ποιήσῃς πρότερον ἢ τὰ εἴκοσι καὶ τέτταρα γράμματα διελθεῖν πρὸς ἑαυτόν , ἐπιλαβόμενος αὐτοῦ τῆς χειρός , ἔτι σοῦ παρόντος , ἔφη , χρείαν ἔχω καὶ κατέσχεν αὐτὸν ἐνιαυτὸν ὅλον , εἰπὼν ὅτι ἔστι καὶ σιγῆς ἀκίνδυνον γέρας .
ἀκούσας δὲ ὅτι Ἀλέξανδρος δύο καὶ τριάκοντα γεγονὼς ἔτη κατεστραμμένος τὰ πλεῖστα διηπόρει τί ποιήσει τὸν λοιπὸν χρόνον , ἐθαύμαζεν εἰ μὴ μεῖζον Ἀλέξανδρος ἔργον ἡγεῖτο τοῦ κτήσασθαι τὴν ἡγεμονίαν τὸ διατάξαι τὴν ὑπάρχουσαν 0 .
γράψας δὲ τὸν περὶ τῶν μοιχῶν νόμον , ἐν ᾧ διώρισται πῶς δεῖ κρίνεσθαι τοὺς ἐν αἰτίαις γενομένους καὶ πῶς δεῖ κολάζεσθαι τοὺς ἁλόντας , εἶτα προσπεσὼν ὑπ ὀργῆς τὸν ἐπὶ Ἰουλίᾳ τῇ θυγατρὶ διαβεβλημένον νεανίσκον ἔτυπτε ταῖς χερσὶν ἐκείνου δὲ ἀναβοῶντος , νόμον ἔθηκας , ὦ Καῖσαρ , οὕτω μετενόησεν ὥστε τὴν ἡμέραν ἐκείνην παραιτήσασθαι τὸ δεῖπνον .
γάιον δὲ τὸν θυγατριδοῦν εἰς Ἀρμενίαν ἀποστέλλων ᾐτεῖτο παρὰ τῶν θεῶν εὔνοιαν αὐτῷ τὴν Πομπηίου , τόλμαν δὲ τὴν Ἀλεξάνδρου , τύχην δὲ τὴν ἑαυτοῦ παρακολουθῆσαι .
ῥωμαίοις δὲ τῆς ἀρχῆς ἔλεγεν ἀπολείψειν διάδοχον , ὃς οὐδέποτε περὶ τοῦ αὐτοῦ πράγματος δὶς ἐβουλεύσατο , Τιβέριον λέγων .
θορυβοῦντας δὲ τοὺς ἐν ἀξιώματι νέους καταστεῖλαι βουλόμενος , ὡς οὐ προσεῖχον ἀλλ ἐθορύβουν , ἀκούσατε , εἶπε , νέοι γέροντος , οὗ νέου γέροντες ἤκουον .
τοῦ δὲ Ἀθηναίων δήμου ἐξημαρτηκέναι τι δόξαντος , ἔγραψεν ἀπ Αἰγίνης οἴεσθαι μὴ λανθάνειν αὐτοὺς ὀργιζόμενος , οὐ γὰρ ἂν ἐν Αἰγίνῃ διαχειμάσαι .
ἄλλο δὲ οὐδὲν οὔ τε εἶπεν αὐτοὺς οὔ τε ἐποίησε .
τῶν δὲ Εὐρυκλέους κατηγόρων ἑνὸς ἀφειδῶς καὶ κατακόρως παρρησιαζομένου καὶ προαχθέντος εἰπεῖν τι τοιοῦτον , εἰ ταῦτά σοι , Καῖσαρ , οὐ φαίνεται μεγάλα , κέλευσον αὐτὸν ἀποδοῦναί μοι Θουκυδίδου τὴν ἑβδόμην διοργισθεὶς ἀπάγειν ἐκέλευσε ·
πυθόμενος δέ , ὅτι τῶν ἀπὸ Βρασίδου γεγονότων ὑπόλοιπος οὗτός ἐστι , μετεπέμψατο , καὶ μέτρια νουθετήσας ἀπέλυσε .
πείσωνος δὲ τὴν οἰκίαν ἐκ θεμελίων ἄχρι πάσης στέγης ἐπιμελῶς οἰκοδομοῦντος , εὔθυμον , ἔφη , με ποιεῖς οὕτως οἰκοδομῶν , ὡς ἀιδίου τῆς Ῥώμης ἐσομένης .
ἀγασικλῆς ὁ Λακεδαιμονίων βασιλεύς , θαυμάζοντός τινος ὅτι φιλήκοος ὢν οὐ προσδέχεται Φιλοφάνη τὸν σοφιστήν , ἔφη , τούτων χρῄζω μαθητὴς εἶναι , ὧν εἶναι καὶ υἱός .
πρὸς δὲ τὸν εἰπόντα πῶς ἄν τις ἀδορυφόρητος ὢν ἄρχειν ἀσφαλῶς δύναιτο , ἐὰν οὕτως , ἔφη , αὐτῶν ἄρχῃ , ὥσπερ οἱ πατέρες τῶν υἱῶν 0 .
ἀγησίλαος ὁ μέγας παρὰ πότον ποτὲ λαχὼν συμποσίαρχος , ἐρωτηθεὶς ὑπὸ τοῦ οἰνοχόου πόσον ἑκάστῳ προσφέρῃ , ἔφη , εἰ μὲν πολὺς οἶνός ἐστι παρεσκευασμένος , ὅσον ἕκαστος αἰτεῖ ·
εἰ δὲ ὀλίγος , ἐξ ἴσου δίδου πᾶσιν 0 1 .
κακούργου δέ τινος ἐμμόνως ὑπομείναντος βασάνους , ὡς σφόδρα πονηρός , εἶπεν , ἅνθρωπος , εἰς μοχθηρὰ καὶ αἰσχρὰ πράγματα τὴν ὑπομονὴν καὶ καρτερίαν κατατιθέμενος 0 .
ἐπαινοῦντος δέ τινος ῥήτορα ἐπὶ τῷ δυνατῶς αὔξειν τὰ μικρὰ πράγματα , οὐ δὲ σκυτοτόμον , ἔφησεν , εἶναι σπουδαῖον , ὃς μικρῷ ποδὶ ὑποδήματα μεγάλα περιτίθησιν .
φαμένου δὲ τινός ποτε πρὸς αὐτόν , ὡμολόγηκας , καὶ πολλάκις τὸ αὐτὸ λέγοντος , ναὶ δῆτα , εἴ γ ἐστὶ δίκαιον , ἔφη , εἰ δὲ μή , ἔλεξα μέν , ὡμολόγησα δὲ οὔ 0 1 .
ἐπειπόντος δέ , ἀλλὰ μὴν δεῖ τοὺς βασιλεῖς ἐπιτελεῖν  ὅ τι κεν κεφαλῇ κατανεύσωσιν ,  οὐ μᾶλλον , ἔφη , ἢ τοὺς προσιόντας τοῖς βασιλεῦσιν αἰτεῖσθαι δεῖ τὰ δίκαια καὶ λέγειν , στοχαζομένους τε τοῦ καιροῦ καὶ τοῦ ἁρμόζοντος τοῖς βασιλεῦσιν 0 .
ὁπότε δὲ ψεγόντων ἢ ἐπαινούντων τινῶν ἀκούοι , οὐχ ἧττον ᾤετο δεῖν καταμανθάνειν τοὺς τῶν λεγόντων τρόπους ἢ περὶ ὧν λέγοιεν 0 .
ἔτι δὲ παῖδα αὐτὸν ὄντα , γυμνοπαιδίας ἀγομένης , ὁ χοροποιὸς ἔστησεν εἰς ἄσημον τόπον ὁ δὲ ἐπείσθη καίπερ ἤδη βασιλεὺς ἀποδεδειγμένος καὶ εἶπεν εὖγε ·
δείξω γὰρ ὅτι οὐχ οἱ τόποι τοὺς ἄνδρας ἐντίμους , ἀλλ οἱ ἄνδρες τοὺς τόπους ἐπιδεικνύουσιν 0 .
προστάττοντος δέ τινος αὐτῷ ἰατροῦ περιεργοτέραν θεραπείαν καὶ οὐχ ἁπλῆν , νὴ τὼ θεώ , φησίν , οὐ πάντως μοι πρόκειται ζῆν οὐ δὲ πάντα ἀναδέχομαι .
ἐφεστὼς δέ ποτε τῷ βωμῷ τῆς Χαλκιοίκου βουθυτῶν , ἐπειδὴ φθεὶρ αὐτὸν ἔδακεν , οὐ διετράπη λαβὼν δὲ περιφανῶς ἐναντίον πάντων ἀπέκτεινε , προσειπών , νὴ τοὺς θεοὺς ἡδέως τὸν ἐπίβουλον καὶ ἐπὶ τῷ βωμῷ 0 .
ἄλλοτε ἰδὼν μῦν ἑλκόμενον ἐκ θυρίδος ὑπὸ παιδαρίου κρατοῦντος , ἐπεὶ ὁ μῦς ἐπιστραφεὶς ἔδακε τὴν χεῖρα τοῦ κρατοῦντος καὶ ἔφυγεν , ἐπιδείξας τοῖς παροῦσιν εἶπεν , ὅταν τὸ ἐλάχιστον ζῷον οὕτως ἀμύνηται τοὺς ἀδικοῦντας , τί τοὺς ἄνδρας προσήκει ποιεῖν λογίζεσθε .
βουλόμενος δὲ τὸν πρὸς τὸν Πέρσην συστήσασθαι πόλεμον ἕνεκα τοῦ ἐλευθερῶσαι τοὺς ἐν τῇ Ἀσίᾳ Ἕλληνας , τῷ κατὰ Δωδήνην Διὸς ἐχρήσατο μαντείῳ κελεύσαντος δέ , τὸ χρησθὲν ἀνήγγειλε τοῖς ἐφόροις ·
οἱ δὲ ἐκέλευσαν αὐτὸν καὶ εἰς Δελφοὺς ἀφικόμενον περὶ τῶν αὐτῶν πυνθάνεσθαι .
πορευθεὶς οὖν εἰς τὸ μαντεῖον ἐπηρώτησεν οὕτως , Ἄπολλον , ἦ δοκεῖ σοι ὃ καὶ τῷ πατρί ;
συναινέσαντος δέ , αἱρεθεὶς οὕτως ἐστρατεύσατο .
ἐπεὶ δὲ Τισσαφέρνης ἐν ἀρχῇ μὲν φοβηθεὶς τὸν Ἀγησίλαον ἐποιήσατο σπονδὰς , τὰς πόλεις αὐτῷ τὰς Ἑλληνικὰς ἀφήσειν αὐτονόμους βασιλέα , μεταπεμψάμενος δὲ παρὰ τοῦ βασιλέως πολὺ στράτευμα πόλεμον κατήγγειλεν αὐτῷ , εἰ μὴ ἀπίοι τῆς Ἀσίας , ἄσμενος τὴν παράβασιν δεξάμενος ὥρμησε μὲν ὡς ἐπὶ Καρίαν προάξων ἐκεῖ δὲ τὴν δύναμιν τοῦ Τισσαφέρνους ἀθροίσαντος , ἄρας εἰς Φρυγίαν ἐνέβαλε ·
καὶ λαβὼν πόλεις πλείστας καὶ χρημάτων πλῆθος , ἔφη τοῖς φίλοις , ἐπισπεισάμενον μὲν ἀδικεῖν ἀσεβές , τοὺς δὲ πολεμίους παραλογίζεσθαι οὐ μόνον δίκαιον καὶ ἐπίδοξον , ἀλλὰ καὶ ἡδὺ καὶ κερδαλέον 0 .
τοῖς δ ἱππεῦσιν ἐλαττωθεὶς ἀνεχώρησεν εἰς Ἔφεσον καὶ τοῖς εὐπόροις προεῖπε παρέχειν ἵππον ἀνθ ἑαυτοῦ καὶ ἄνδρα , ἀπολυόμενον τῆς στρατείας ·
ὥστε ταχὺ συνήχθησαν καὶ ἵπποι καὶ ἄνδρες ἐπιτήδειοι ἀντὶ δειλῶν καὶ πλουσίων .
καὶ τὸν Ἀγαμέμνονα ἔφη ζηλοῦν καὶ γὰρ ἐκεῖνον θήλειαν ἵππον ἀγαθὴν λαβόντα κακὸν ἄνδρα καὶ πλούσιον τῆς στρατείας ἀπολῦσαι .
ἐπεὶ δὲ κελεύσαντος αὐτοῦ τοὺς αἰχμαλώτους γυμνοὺς πωλεῖν ἐπίπρασκον οἱ λαφυροπῶλαι , καὶ τῆς μὲν ἐσθῆτος ἦσαν ὠνηταὶ πολλοί , τῶν δὲ σωμάτων λευκῶν καὶ ἁπαλῶν παντάπασι διὰ τὰς σκιατραφίας κατεγέλων ὡς ἀχρήστων καὶ μηδενὸς ἀξίων , ἐπιστὰς ὁ Ἀγησίλαος , ταῦτα μέν , εἶπεν , ὑπὲρ ὧν μάχεσθε , οὗτοι δὲ οἷς μάχεσθε 0 1 .
τρεψάμενος δὲ περὶ Λυδίαν Τισσαφέρνην καὶ πλείστους ἀνελών , κατέτρεχε τῆς βασιλέως χώρας .
τούτου δὲ χρήματα αὐτῷ προσπέμψαντος καὶ ἀξιοῦντος διαλύσασθαι τὸν πόλεμον , ὁ Ἀγησίλαος τῆς μὲν εἰρήνης ἔφη τὴν πόλιν εἶναι κυρίαν , τοὺς δὲ στρατιώτας πλουτίζων ἥδεσθαι μᾶλλον ἢ αὐτὸς πλουτῶν καλὸν δὲ νομίζειν Ἕλληνας οὐ δῶρα λαμβάνειν ἀπὸ τῶν πολεμίων , ἀλλὰ λάφυρα κτᾶσθαι 0 1 2 .
μεγαβάτου δὲ τοῦ Σπιθριδάτου παιδός , ὃς ἦν κάλλιστος τὴν μορφήν , προσελθόντος αὐτῷ ὡς ἀσπασομένου καὶ φιλήσοντος διὰ τὸ σφόδρα δοκεῖν ἀγαπᾶσθαι , ἐξέκλινεν ὡς δ ἐπαύσατο ἐκεῖνος προσιών , ἐπεζήτησεν αὐτὸν ὁ Ἀγησίλαος ·
τῶν δὲ φίλων φαμένων ὡς αὐτὸς εἴη αἴτιος τρέσας τὸ τοῦ καλοῦ ἐντὸς φιλήματος ἐλθεῖν , κ ἂν μὴ ἀποδειλιᾷ , ἥξειν ἐκεῖνον , χρόνον οὐκ ὀλίγον πρὸς αὑτῷ γενόμενος ὁ Ἀγησίλαος καὶ διασιωπήσας οὐδέν , ἔφη , δεῖ πείθειν ἐκεῖνον ἡμᾶς ·
ἐγὼ γάρ μοι δοκῶ τῶν τοιούτων βούλεσθαι ἐπάνω εἶναι , ἢ τὴν εὐανδροτάτην τῶν ἀντιτεταγμένων πόλιν κατὰ κράτος ἑλεῖν ἄμεινον γὰρ ἑαυτῷ φυλάττειν τὴν ἐλευθερίαν τοῦ ἑτέρων ἀφαιρεῖσθαι 0 .
τὰ δὲ ἄλλα ἀκριβὴς ὢν καὶ νόμιμος , ἐν τοῖς φιλικοῖς πράγμασιν ἐνόμιζε πρόφασιν εἶναι τὸ λίαν δίκαιον πρὸς αὐτούς .
φέρεται γοῦν ἐπιστόλιον αὐτοῦ παραιτουμένου τινὰ τῶν φίλων πρὸς Ἱδριέα τὸν Κᾶρα , οὕτω ·
νικίας εἰ μὲν οὐκ ἀδικεῖ , ἄφες ·
ἐν μὲν οὖν τοῖς πλείστοις ὑπὲρ τῶν φίλων τοιοῦτος ὁ Ἀγησίλαος 0 ·
ἔστι δὲ ὅπου πρὸς τὸ συμφέρον ἐχρῆτο τῷ καιρῷ μᾶλλον .
ἀναζυγῆς γοῦν ποτε γενομένης θορυβωδεστέρας , ἀσθενοῦντα καταλιπὼν τὸν ἐρώμενον , ἐκείνου δεομένου καὶ ἀνακαλοῦντος μετὰ δακρύων αὐτόν , ἐπιστραφεὶς εἶπεν ὡς χαλεπόν ἐστιν ἐλεεῖν ἅμα καὶ φρονεῖν .
δίαιταν δὲ τὴν περὶ τὸ σῶμα οὐδὲν ἀμείνονα τῶν συνόντων εἶχε , κόρου μὲν καὶ μέθης τὸ παράπαν ἀπεχόμενος , ὕπνῳ δὲ οὐ δεσπότῃ ἀλλ ἀρχομένῳ ὑπὸ τῶν πράξεων χρώμενος ·
πρὸς δὲ θάλπος οὕτω καὶ ψῦχος εἶχεν , ὥστε μόνος ἀεὶ χρῆσθαι ταῖς ὥραις ·
ἐν μέσοις δὲ τοῖς στρατιώταις σκηνῶν οὐδενὸς ἀμείνονα κοίτην εἶχεν .
διετέλει δὲ λέγων τὸν ἄρχοντα προσήκειν οὐ μαλακίᾳ καρτερίᾳ δὲ καὶ ἀνδρείᾳ δὴ τῶν ἰδιωτῶν περιεῖναι .
πυθομένου γοῦν τινος τί περιεποίησαν οἱ Λυκούργου νόμοι τῇ Σπάρτῃ , καταφρονεῖν , ἔφη , τῶν ἡδονῶν .
πρὸς δε τὸν ἐπιθαυμάζοντα τὴν μετριότητα τῆς ἐσθῆτος καὶ τῆς τροφῆς αὐτοῦ τε καὶ τῶν ἄλλων Λακεδαιμονίων ἀντὶ ταύτης , ἔφη , τῆς διαίτης , ὦ ξένε , τὴν ἐλευθερίαν ἀμώμεθα .
ἄλλου δὲ προτρεπομένου ἀνίεσθαι καὶ λέγοντος διὰ τὸ τῆς τύχης ἄδηλον μήποτε καιρὸς τούτου γένηται , ἀλλ ἐγώ , εἶπεν , ἐμαυτὸν ἐθίζω μελετῶν ὥστ ἐν μηδεμιᾷ μεταβολῇ μεταβολὴν ζητεῖν .
καὶ πρεσβύτης δὲ γενόμενος τῇ αὐτῇ ἀγωγῇ ἐχρῆτο ·
πρὸς οὖν τὸν πυθόμενον δι ὅ τι σφοδροῦ χειμῶνος ὄντος ἀχίτων περιέρχεται εἰς τοῦτο ἡλικίας ἥκων , ἵνα , ἔφη , οἱ νέοι μιμῶνται , παράδειγμα ἔχοντες τοὺς πρεσβυτάτους καὶ ἄρχοντας .
Θάσιοι δὲ τὴν χώραν αὐτῶν διαπορευομένῳ μετὰ τοῦ στρατεύματος ἄλφιτα καὶ χῆνας καὶ τραγήματα καὶ μελίπηκτα καὶ ἄλλα παντοδαπὰ βρώματά τε καὶ πώματα πολυτελῆ ἔπεμψαν ·
μόνα δὲ τὰ ἄλφιτα δεξάμενος τὰ λοιπὰ ἀπάγειν ἐκέλευσεν ὀπίσω τοὺς κεκομικότας , ὡς οὐδὲν αὐτοῖς ὄντα χρήσιμα .
λιπαρούντων δὲ καὶ δεομένων πάντως λαβεῖν , ἐκέλευσεν αὐτὰ τοῖς εἵλωσι διαδοῦναι .
πυθομένων δὲ τὴν αἰτίαν , ἔφη , τοὺς ἀνδραγαθίαν ἀσκοῦντας τὰς τοιαύτας λιχνείας οὐχ ἁρμόζει προσίεσθαι ·
τὰ γὰρ δελεάζοντα τοὺς ἀνδραποδώδεις τῶν ἐλευθέρων ἀλλότρια 0 .
πάλιν δὲ τῶν Θασίων διὰ τὸ δοκεῖν μεγάλως ὑπ αὐτοῦ εὐεργετῆσθαι , ναοῖς αὐτὸν καὶ ἀποθεώσεσι τιμησάντων , καὶ περὶ τούτου πρεσβείαν ἀποστειλάντων , ἀναγνοὺς τὰς τιμάς , ἃς αὐτῷ προσήνεγκαν οἱ πρέσβεις , ἠρώτησεν εἰ ἡ πατρὶς αὐτῶν ἀποθεοῦν ἀνθρώπους δύναται ·
φαμένων δέ , ἄγετ , ἔφη , ποιήσατε πρώτους ἑαυτοὺς θεοὺς ·
καὶ τοῦτ ἂν πράξητε , τότε πιστεύσω ὑμῖν ὅτι κ ἀμὲ δυνήσεσθε θεὸν ποιῆσαι .
τῶν δὲ ἐπὶ τῆς Ἀσίας Ἑλληνικῶν ἐθνῶν ψηφισαμένων ἐν ταῖς ἐπιφανεστάταις πόλεσιν εἰκόνας ἀνιστᾶν αὐτοῦ , προέγραψεν , ἐμοῦ μηδεμία εἰκὼν ἔστω μη δὲ γραπτὴ μη δὲ πλαστὴ μη δὲ κατασκευαστή .
θεασάμενος δὲ ἐπὶ τῆς Ἀσίας οἰκίαν τετραγώνοις ὠροφωμένην δοκοῖς ἠρώτησε τὸν κεκτημένον εἰ τετράγωνα παρ αὐτοῖς φύεται ξύλα ·
φαμένου δὲ οὔ , ἀλλὰ στρογγύλα , τί οὖν 0 1 ;
εἶπεν , εἰ τετράγωνα ἦν , στρογγύλ ἂν ἐτελεῖτε ;
ἐρωτηθεὶς δέ ποτε ἄχρι τίνος εἰσὶν οἱ τῆς Λακωνικῆς ὅροι , τὸ δόρυ κραδάνας εἶπεν ἄχρις οὗ τοῦτο φθάνοι .
ἄλλου δὲ ἐπιζητοῦντος διὰ τί ἀτείχιστος ἡ Σπάρτη , ἐπιδείξας τοὺς πολίτας ἐξωπλισμένους ταῦτά ἐστιν , εἶπε , τὰ Λακεδαιμονίων τείχη 0 .
ἄλλου δὲ τὸ αὐτὸ ἐπιζητοῦντος , οὐ λίθοις δεῖ καὶ ξύλοις τετειχίσθαι τὰς πόλεις , ἔφη , ταῖς δὲ τῶν ἐνοικούντων ἀρεταῖς 0 .
τοῖς δὲ φίλοις παρήγγειλε μὴ χρήμασιν , ἀνδρείᾳ δὲ καὶ ἀρετῇ σπουδάζειν πλουτεῖν .
ὁπότε δὲ βούλοιτο ἔργον τι ταχέως ὑπὸ τῶν στρατιωτῶν γενέσθαι , αὐτὸς πρῶτος ἐφήπτετο ἐν ὄψει ἁπάντων .
ἐμεγαλύνετο δὲ ἐπὶ τῷ μηδενὸς ἧττον πονεῖν , καὶ ἐπὶ τῷ ἄρχειν ἑαυτοῦ μᾶλλον ἢ ἐπὶ τῷ βασιλεύειν 0 1 .
θεωρήσας δέ τινα Λάκωνα χωλὸν ἐπὶ πόλεμον ἐξιόντα καὶ ἵππον ζητοῦντος , οὐκ αἰσθάνῃ , ἔφη , ὅτι οὐ φευγόντων ἀλλὰ μενόντων ὁ πόλεμος χρείαν ἔχει ;
ν ἐρωτώμενος δὲ πῶς μεγάλην δόξαν περιεποιήσατο , θανάτου καταφρονήσας , ἔφη .
ἐπιζητοῦντος δέ τινος διὰ τί Σπαρτιᾶται μετ αὐλῶν ἀγωνίζονται , ἔφη , ἵν , ὅταν πρὸς ῥυθμὸν βαίνωσιν , οἵ τε δειλοὶ καὶ οἱ ἀνδρεῖοι φανεροὶ ὦσιν .
μακαρίζοντος δέ τινος τὸν Περσῶν βασιλέα νέον ὄντα κομιδῇ , εἶπεν ἀλλ οὐ δὲ Πρίαμος ταύτην ἔχων τὴν ἡλικίαν ἠτύχησε .
πολλὴν δὲ τῆς Ἀσίας ὑφ ἑαυτῷ ποιησάμενος διέγνω χωρεῖν ἐπ αὐτὸν βασιλέα , ὅπως παύσῃ σχολὴν αὐτὸν ἄγοντα καὶ διαφθείροντα τοὺς τῶν Ἑλλήνων δημαγωγούς .
μεταπεμφθεὶς δὲ ὑπὸ τῶν ἐφόρων ἕνεκα τῆς τοῦ περιεστηκότος τὴν Σπάρτην Ἑλληνικοῦ πολέμου αἰτίας διὰ τὰ ὑπὸ τοῦ Πέρσου διαπεμφθέντα χρήματα , εἰπὼν τὸν ἀγαθὸν ἄρχοντα δεῖν ὑπὸ τῶν νόμων ἄρχεσθαι , ἀπέπλευσε τῆς Ἀσίας πολὺν ἑαυτοῦ πόθον τοῖς ἐνταῦθα Ἕλλησι καταλιπών .
τοῦ δὲ Περσικοῦ νομίσματος χάραγμα τοξότην ἔχοντος , ἀναζευγνύων ἔφη τρισμυρίοις τοξόταις ὑπὸ τοῦ βασιλέως ἐξελαύνεσθαι τῆς Ἀσίας τοσούτων γὰρ εἰς Ἀθήνας καὶ Θήβας κομισθέντων διὰ Τιμοκράτους χρυσῶν δαρεικῶν καὶ διαδοθέντων τοῖς δημαγωγοῖς , ἐξεπολεμώθησαν δῆμοι πρὸς τοὺς Σπαρτιάτας .
καὶ ἀντέγραψε τοῖς ἐφόροις ἐπιστολὴν τήνδε , Ἀγησίλαος τοῖς ἐφόροις χαίρειν τὰν πολλὰν τᾶς Ἀσίας κατεστρεψάμεθα , καὶ τὼς βαρβάρως ἐλάσαμες , καὶ ἐν τᾷ Ἰωνίᾳ ὅπλα ἐποιήσαμες πολλά ·
ἐπεὶ δὲ κέλεσθέ με κατὰ τὰν προθεσμίαν παραγίνεσθαι , ἕπομαι τᾷ ἐπιστολᾷ , σχεδὸν δ αὐτὰν καὶ φθάσω ·
ἄρχω γὰρ οὐκ ἐμαυτῷ ἀρχάν , ἀλλὰ τᾷ πόλει καὶ τοῖς συμμάχοις ·
καὶ τότε ἄρχων ἄρχει ἀλαθέως κατὰ δίκαν , ὅταν καὶ ἄρχηται ὑπό τε νόμων καὶ ἐφόρων ἢ οἷοι ἂν ἄλλοι ἐν πόλει ἄρχοντες ὦσιν .
οἱ μὲν οὖν ἄλλοι φιλικῶς ἐδέχοντο καὶ παρέπεμπον ·
οἱ δὲ καλούμενοι Τραλλεῖς , οἷς καὶ Ξέρξης , ὡς λέγεται , ἔδωκε δῶρα , τῆς διόδου μισθὸν ᾔτουν τὸν Ἀγησίλαον ἑκατὸν ἀργυρίου τάλαντα καὶ γυναῖκας τοσαύτας ·
ὁ δὲ κατειρωνευσάμενος αὐτοὺς καὶ φήσας τί οὖν οὐκ εὐθὺς ἦλθον ληψόμενοι , προῆγε καὶ συμβαλὼν αὐτοῖς παρατεταγμένοις τρεψάμενος καὶ διαφθείρας πολλοὺς διῆλθεν .
τῷ δὲ τῶν Μακεδόνων βασιλεῖ τὸ αὐτὸ ἐρώτημα προσέπεμψε ·
φήσαντος δ ἐκείνου βουλεύσεσθαι , βουλευέσθω τοίνυν , εἶπεν , ἡμεῖς δὲ πορευσόμεθα .
θαυμάσας οὖν τὴν τόλμαν καὶ δείσας ἐκέλευσεν ὡς φίλον προάγειν 0 .
τῶν δὲ Θετταλῶν τοῖς πολεμίοις συμμαχούντων , ἐπόρθει τὴν χώραν εἰς δὲ Λάρισαν ἔπεμψε Ξενοκλέα καὶ Σκύθην περὶ φιλίας ·
συλληφθέντων δὲ τούτων καὶ παραφυλαττομένων , οἱ μὲν ἄλλοι βαρέως φέροντες ᾤοντο δεῖν τὸν Ἀγησίλαον περιστρατοπεδεύσαντα πολιορκεῖν τὴν Λάρισαν ·
ὁ δὲ φήσας οὐκ ἂν ἐθελῆσαι Θετταλίαν ὅλην λαβεῖν ἀπολέσας τῶν ἀνδρῶν τὸν ἕτερον ὑποσπόνδους αὐτοὺς ἀπέλαβεν .
πυθόμενος δὲ μάχην γεγονέναι περὶ Κόρινθον , καὶ Σπαρτιατῶν μὲν παντάπασιν ὀλίγους τεθνάναι , Κορινθίων δὲ καὶ Ἀθηναίων καὶ τῶν ἄλλων συμμάχων αὐτοῖς παμπόλλους , οὐκ ὤφθη περιχαρὴς οὐ δ ἐπηρμένος τῇ νίκῃ , ἀλλὰ καὶ πάνυ βαρὺ στενάξας , φεῦ τᾶς Ἑλλάδος , ἔφη , ἃτοσούτους ὑφ αὑτᾶς ἀπολώλεκεν , ὅσοις ἀρκεῖ τὼς βαρβάρως νικᾶν ἅπαντας .
φαρσαλίων δὲ προσκειμένων καὶ κακουργούντων αὐτοῦ τὸ στράτευμα , πεντακοσίοις ἱππεῦσι τρεψάμενος αὐτοὺς τρόπαιον ἔστησεν ὑπὸ τῷ Ναρθακίῳ ·
καὶ τὴν νίκην ἐκείνην πάντων ὑπερηγάπησεν , ὅτι συστησάμενος τὸ ἱππικὸν αὐτὸς δι ἑαυτοῦ , τούτῳ μόνῳ τοὺς μέγιστον ἐφ ἱππικῇ φρονοῦντας ἐκράτησεν .
διφρίδα δὲ οἴκοθεν ἀπαγγείλαντος αὐτῷ εὐθὺς ἐκ παρόδου ἐμβαλεῖν εἰς τὴν Βοιωτίαν , καίτοι ἐκ μείζονος παρασκευῆς ὕστερον τοῦτο ποιῆσαι διανοούμενος , οὐκ ἀπειθήσας τοῖς ἄρχουσι , μεταπεμψάμενος δύο μόρας τῶν περὶ Κόρινθον στρατευομένων ἐπέβη τῆς Βοιωτίας .
καὶ συμβαλὼν ἐν Κορωνείᾳ Θηβαίοις Ἀθηναίοις Ἀργείοις Κορινθίοις Λοκροῖς ἀμφοτέροις ἐνίκησε , καίτοι ὑπὸ πολλῶν τραυμάτων κακῶς τὸ σῶμα διακείμενος , τὴν μεγίστην μάχην , ὥς φησι Ξενοφῶν , τῶν καθ ἑαυτὸν γενομένων .
οὐδὲν δὲ τῶν περὶ τὸν βίον καὶ τὴν δίαιταν διὰ τὰς τοσαύτας εὐτυχίας καὶ νίκας ἤλλαξεν οἴκαδ ἐπανελθών .
ὁρῶν δ ἐνίους τῶν πολιτῶν ἀπὸ ἱπποτροφίας δοκοῦντας εἶναί τινας καὶ μεγαλοφρονοῦντας ἔπεισε τὴν ἀδελφὴν Κυνίσκαν ἅρμα καθεῖσαν Ὀλυμπίασιν ἀγωνίσασθαι , βουλόμενος ἐνδείξασθαι τοῖς Ἕλλησιν ὡς οὐδεμιᾶς ἐστιν ἀρετῆς πλούτου δὲ καὶ δαπάνης τὰ τοιαῦτα .
ξενοφῶντα δὲ τὸν σοφὸν ἔχων μεθ ἑαυτοῦ σπουδαζόμενον ἐκέλευε τοὺς παῖδας ἐν Λακεδαίμονι τρέφειν μεταπεμψάμενον , ὡς τὸ κάλλιστον τῶν μαθημάτων παιδευθησομένους , ἄρχειν τε καὶ ἄρχεσθαι .
ἄλλοτε δ ἐρωτώμενος διὰ τί μάλιστα παρὰ τοὺς ἄλλους εὐδαιμονοῦσιν οἱ Σπαρτιᾶται , διότι , εἶπε , παρὰ τοὺς ἄλλους ἀσκοῦσιν ἄρχειν τε καὶ ἄρχεσθαι .
λυσάνδρου δὲ τελευτήσαντος , εὑρὼν ἑταιρείαν πολλὴν συνεστῶσαν , ἣν ἐκεῖνος εὐθὺς ἐπανελθὼν ἀπὸ τῆς Ἀσίας συνέστησεν ἐπὶ τὸν Ἀγησίλαον , ὥρμησεν αὐτὸν ἐξελέγχειν οἷος ἦν ζῶν πολίτης .
καὶ λόγον ἀναγνοὺς ἐν βιβλίῳ ἀπολελειμμένον , ὃν ἔγραψε μὲν Κλέων ὁ Ἁλικαρνασσεύς , ἔμελλε δὲ λέγειν ἀναλαβὼν ὁ Λύσανδρος ἐν τῷ δήμῳ περὶ πραγμάτων καινῶν καὶ μεταστάσεως τοῦ πολιτεύματος , ἠθέλησεν εἰς μέσον ἐξενεγκεῖν ·
ἐπεὶ δέ τις τῶν γερόντων τὸν λόγον διελθὼν καὶ φοβηθεὶς τὴν δεινότητα συνεβούλευσε μὴ τὸν Λύσανδρον ἀνορύττειν , ἀλλὰ τὸν λόγον μᾶλλον αὐτῷ συγκατορύττειν , ἐπείσθη καὶ ἡσύχασεν .
τοὺς δὲ ὑπεναντιουμένους αὐτῷ φανερῶς μὲν οὐκ ἐτάραττε ·
διαπραττόμενος δὲ πέμπεσθαί τινας ἀεὶ στρατηγοὺς καὶ ἄρχοντας ἐξ αὐτῶν ἐπεδείκνυε γενομένους ἐν ταῖς ἐξουσίαις πονηροὺς καὶ πλεονέκτας ·
εἶτα κρινομένοις πάλιν αὖ βοηθῶν καὶ συναγωνιζόμενος οἰκείους ἐποιεῖτο καὶ μεθίστη πρὸς ἑαυτόν , ὥστε οὐδένα ἀντίπαλον εἶναι .
ἐδεήθη τις αὐτοῦ γράψαι πρὸς τοὺς ἐπ Ἀσίας ξένους , ὅπως τύχῃ τοῦ δικαίου ·
ἀλλ οἱ ἐμοὶ ξένοι , εἶπε , τὰ δίκαια δι ἑαυτῶν , κ ἂν ἐγὼ μὴ γράψω , ποιοῦσιν .
ἐπεδείκνυέ τις αὐτῷ τῆς πόλεως τὸ τεῖχος ὀχυρὸν καὶ καρτερῶς ἄγαν ἐξῳκοδομημένον , καὶ ἠρώτα εἰ καλὸν αὐτῷ φαίνεται ·
νὴ Δία , ἔφη 0 .
καλὸν οὐχ ὡς ἀνδράσι δὲ ἀλλ ὡς γυναιξὶν ἐνοικεῖν 0 1 .
μεγαρέως δέ τινος περὶ τῆς πόλεως πρὸς αὐτὸν μεγαλαυχουμένου , μειράκιον , ἔφη , οἱ λόγοι σου πολλῆς δυνάμεως δέονται .
ἃ δὲ τοὺς ἄλλους ἑώρα θαυμάζοντας ἐδόκει μη δὲ γινώσκειν .
καί ποτε Καλλιππίδης ὁ τῶν τραγῳδιῶν ὑποκριτής , ὄνομα καὶ δόξαν ἔχων ἐν τοῖς Ἕλλησι καὶ σπουδαζόμενος ὑπὸ πάντων , πρῶτον μὲν ἀπήντησεν αὐτῷ καὶ προσεῖπεν , ἔπειτα σοβαρῶς εἰς τοὺς συμπεριπατοῦντας ἐμβαλὼν ἑαυτόν , ἐπεδείκνυτο νομίζων ἐκεῖνον ἄρξειν τινὸς φιλοφρονήσεως ·
τέλος δὲ εἶπεν , οὐκ ἐπιγιγνώσκεις με , ὦ βασιλεῦ , οὐ δ ἤκουσας ὅστις εἰμί ;
ὁ ο Ἀγησίλαος ἀποβλέψας εἰς αὐτὸν εἶπεν , ἀλλ οὐ τύ ἐσσι Καλλιππίδας ὁ δεικηλίκτας ;
οὕτω δὲ Λακεδαιμόνιοι τοὺς μίμους καλοῦσιν .
τοῦ δὲ μιμουμένου τὴν τῆς ἀηδόνος φωνὴν ἀκοῦσαι παρακαλούμενος παρῃτήσατο φήσας αὐτᾶς ἄκουκα πολλάκις .
μενεκράτους δὲ τοῦ ἰατροῦ , ἐπεὶ κατατυχὼν ἔν τισιν ἀπεγνωσμέναις θεραπείαις Ζεὺς ἐπεκλήθη , φορτικῶς ταύτῃ χρωμένου τῇ προσωνυμίᾳ , καὶ δὴ πρὸς τὸν Ἀγησίλαον ἐπιστεῖλαι τολμήσαντος οὕτω , Μενεκράτης Ζεὺς Ἀγησιλάῳ βασιλεῖ χαίρειν , οὐκ ἀναγνοὺς τὰ λοιπὰ ἀντέγραψε , βασιλεὺς Ἀγησίλαος Μενεκράτει ὑγιαίνειν .
ἐπεὶ δὲ Κόνων καὶ Φαρνάβαζος τῷ βασιλέως ναυτικῷ θαλαττοκρατοῦντες ἐπολιόρκουν τὰ παράλια τῆς Λακωνικῆς , ἐτειχίσθη δὲ τὸ ἄστυ τῶν Ἀθηναίων Φαρναβάζου χρήματα δόντος , εἰρήνην ἐποιήσαντο Λακεδαιμόνιοι πρὸς βασιλέα ·
καὶ πέμπουσι πολίτην Ἀνταλκίδαν πρὸς Τιρίβαζον , τοὺς ἐν τῇ Ἀσίᾳ Ἕλληνας , ὑπὲρ ὧν ἐπολέμησεν Ἀγησίλαος , βασιλεῖ παραδιδόντες .
ὅθεν δὴ ἥκιστα συνέβη τῆς κακοδοξίας ταύτης Ἀγησιλάῳ μετασχεῖν ·
ὁ γὰρ Ἀνταλκίδας ἐχθρὸς ἦν αὐτῷ , καὶ τὴν εἰρήνην ἐξ ἅπαντος ἔπραττεν , ὡς τοῦ πολέμου τὸν Ἀγησίλαον αὔξοντος καὶ ποιοῦντος ἐνδοξότατον καὶ μέγιστον .
οὐ μὴν ἀλλὰ καὶ πρὸς τὸν εἰπόντα μηδίζειν τοὺς Λακεδαιμονίους ἀπεκρίθη μᾶλλον τοὺς Μήδους λακωνίζειν .
ἐρωτηθεὶς δέ ποτε ὁποτέρα βελτίων τῶν ἀρετῶν , ἀνδρεία ἢ δικαιοσύνη , οὐδὲν ὄφελος ἀνδρείας ἔφασκεν εἶναι μὴ παρούσης δικαιοσύνης 0 1 ·
εἰ δὲ δίκαιοι πάντες γένοιντο , μηδέν ἀνδρείας δεηθήσεσθαι .
εἰθισμένων δὲ τῶν τὴν Ἀσίαν κατοικούντων τὸν Περσῶν βασιλέα μέγαν προσαγορεύειν , τί δαὶ ἐκεῖνος ἐμοῦ μείζων , ἔφη , εἰ μὴ δικαιότερος καὶ σωφρονέστερος 0 1 ;
ν ἔλεγε δὲ τοὺς τὴν Ἀσίαν κατοικοῦντας ἐλευθέρους μὲν κακούς , δούλους δὲ ἀγαθοὺς εἶναι .
ἐρωτηθεὶς δὲ πῶς ἄν τις μάλιστα εὐδοκιμοίη παρ ἀνθρώποις , εἰ λέγοι , εἶπε , τὰ ἄριστα , πράττοι δὲ τὰ κάλλιστα .
τὸν δὲ στρατηγὸν δεῖν ἔφασκε πρὸς μὲν τοὺς ἐναντίους τόλμαν , πρὸς δὲ τοὺς ὑποτεταγμένους εὔνοιαν ἔχειν .
ἐπιζητοῦντος δέ τινος τίνα δεῖ μανθάνειν τοὺς παῖδας , ταῦτ , εἶπεν , οἷς καὶ ἄνδρες γενόμενοι χρήσονται .
δικάζοντος δέ τινα δίκην αὐτοῦ , καὶ τοῦ μὲν κατηγόρου εὖ εἰρηκότος τοῦ δὲ ἀπολογουμένου φαύλως , λέγοντος δὲ πρὸς ἕκαστα , Ἀγησίλαε , δεῖ τὸν βασιλέα τοῖς νόμοις βοηθεῖν , καὶ τὴν οἰκίαν , ἔφη , εἴ τίς σοι διέσκαπτε καὶ τὸ ἱμάτιον εἰ ἀφῃρεῖτο , προσεδέχου ἂν τὸν οἰκοδόμον ἢ τὸν τὸ ἱμάτιον ὑφάναντα ἐπικουρήσειν σοι 0 ;
ν ἐπιστολῆς δὲ αὐτῷ παρὰ τοῦ Περσῶν βασιλέως κομισθείσης , τῆς εἰρήνης γενομένης , ἣν ὁ μετὰ Καλλίου τοῦ Λακεδαιμονίου Πέρσης ἤνεγκε περὶ ξενίας καὶ φιλίας , οὐκ ἔλαβεν εἰπὼν ἀπαγγεῖλαι βασιλεῖ ὡς ἰδίᾳ μὲν πρὸς αὐτὸν οὐδὲν δέοι ἐπιστολὰς πέμπειν ἢν δὲ φίλος τῇ Λακεδαίμονι καὶ τῇ Ἑλλάδι εὔνους ὢν φαίνηται , ὅτι καὶ αὐτὸς φίλος αὐτῷ κατὰ κράτος ἔσοιτο ·
ἐάν μέντοι ἐπιβουλεύων ἁλίσκηται , μη δ ἂν πάνυ πολλὰς δέχωμαι ἐπιστολάς , πιστευέτω φίλον με ἕξειν .
φιλοτεκνότατος δ ὢν διαφερόντως , λέγεται ὅτι μικροῖς τοῖς παιδίοις κάλαμον περιβεβηκὼς ὥσπερ ἵππον οἴκοι συνέπαιζεν ὀφθεὶς δὲ ὑπό τινος τῶν φίλων παρεκάλει μηδενὶ φράζειν , πρὶν ἂν καὶ αὐτὸς πατὴρ παίδων γένηται 0 .
συνεχῶς δὲ αὐτοῦ τοῖς Θηβαίοις πολεμοῦντος καὶ τρωθέντος ἐν τῇ μάχῃ , φασὶ τὸν Ἀνταλκίδαν εἰπεῖν , καλὰ τὰ διδασκάλια παρὰ Θηβαίων ἀπολαμβάνεις , μὴ βουλομένους αὐτοὺς μη δ ἐπισταμένους μάχεσθαι διδάξας .
τῷ γὰρ ὄντι Θηβαίους αὐτοὺς ἑαυτῶν πολεμικωτάτους τότε φασὶ γενέσθαι ταῖς πολλαῖς στρατείαις τῶν Λακεδαιμονίων ἐπ αὐτούς .
διὸ καὶ Λυκοῦργος ὁ παλαιὸς ἐν ταῖς καλουμέναις Ῥήτραις ἀπεῖπε πολλάκις ἐπὶ τοὺς αὐτοὺς στρατεύειν , ὅπως πολεμεῖν μὴ μανθάνωσιν .
ἐπεὶ δὲ ἤκουσέ ποτε δυσχερᾶναι τοὺς συμ μάχους διὰ τὰς συνεχεῖς στρατείας , ὀλίγοις οὖσι τοῖς Λακεδαιμονίοις πολλοὺς ἀκολουθοῦντας , ἐλέγξαι βουλόμενος αὐτῶν τὸ πλῆθος ἐκέλευσεν ἅπαντας τοὺς συμμάχους καθίσαι μετ ἀλλήλων ἀναμεμιγμένους , ἰδίᾳ δὲ τοὺς Λακεδαιμονίους ἐφ ἑαυτῶν ·
εἶτα ἐκήρυττε τοὺς κεραμεῖς ἀνίστασθαι πρώτους , ὡς δὲ ἀνέστησαν οὗτοι , δευτέρους ἐκήρυττε τοὺς χαλκεῖς , εἶτα τέκτονας ἐφεξῆς καὶ οἰκοδόμους , καὶ τῶν ἄλλων τεχνῶν ἑκάστην 0 .
ἀπείρητο γὰρ αὐτοῖς τέχνην ἐργάζεσθαι ἢ μανθάνειν βάναυσον .
οὕτω δὴ γελάσας ὁ Ἀγησίλαος , ὁρᾶτε , εἶπεν , ὦ ἄνδρες , ὅσῳ πλείονας ὑμῶν στρατιώτας ἐκπέμπομεν ἡμεῖς ;
ν ἐν δὲ τῇ περὶ Λεῦκτρα μάχῃ , πολλῶν Λακεδαιμονίων φυγόντων καὶ τούτων ταῖς ἐκ τοῦ νόμου ἀτιμίαις ὑπευθύνων ὄντων , οἱ ἔφοροι ἔρημον ἀνδρῶν τὴν πόλιν ὁρῶντες δεομένην στρατιωτῶν ἐβούλοντο τὴν ἀτιμίαν λῦσαι καὶ τοὺς νόμους τηρεῖν .
αἱροῦνται οὖν νομοθέτην τὸν Ἀγησίλαον ὁ δὲ προελθὼν εἰς τὸ δημόσιον , νομοθέτης μὲν οὐκ ἂν γενοίμην ἑτέρων νόμων , εἶπε , τοῖς γὰρ οὖσιν οὔ τ ἂν προσθείην τι οὔ τ ἂν ἀφέλοιμι οὔ τε μεταποιήσαιμι τοὺς δὲ ὄντας ἡμῖν νόμους κυρίους εἶναι καλῶς ἔχον ἐστὶν ἀπὸ τῆς αὔριον .
τὸν δ Ἐπαμεινώνδαν ἐπελθόντα μετὰ τοσούτου ῥεύματος καὶ κλύδωνος , τῶν Θηβαίων καὶ συμμάχων μεγαλαυχουμένων ἐπὶ τῇ νίκῃ , ὅμως εἶρξε τῆς πόλεως καὶ ἀναστρέψαι ἐποίησεν , ὀλίγων ὄντων τῶν ἐν τῇ πόλει .
ἐν δὲ τῇ περὶ Μαντίνειαν μάχῃ παρεκελεύσατο τοῖς Λακεδαιμονίοις τοὺς ἄλλους ἐάσαντας πάντας Ἐπαμεινώνδᾳ μάχεσθαι , μόνους λέγων τοὺς ἔμφρονας ἀνδρείους εἶναι καὶ μόνους νίκης αἰτίους ὑπάρχειν εἰ οὖν τοῦτον ἀνέλοιεν , ῥᾷστα τοὺς ἄλλους ὑποχειρίους ποιήσειν ἄφρονας γὰρ εἶναι καὶ οὐδενὸς ἀξίους .
ὃ καὶ συνέβη τῆς γὰρ νίκης σὺν Ἐπαμεινώνδᾳ οὔσης καὶ φυγῆς γενομένης , ἐπιστραφέντα αὐτὸν καὶ ἀνακαλούμενον τοὺς ἰδίους τῶν Λακεδαιμονίων τις καιρίως ἐπάταξε , καὶ πεσόντος ἀναστρέψαντες ἀπὸ τῆς φυγῆς οἱ σὺν Ἀγησιλάῳ ἐφάμιλλον τὴν νίκην ἐποίησαν , παρὰ πολὺ μὲν τῶν Θηβαίων χειρόνων , παρὰ πολὺ δὲ τῶν Λακεδαιμονίων ἀμεινόνων φανέντων .
χρημάτων δὲ δεομένης τῆς Σπάρτης πρὸς πόλεμον καὶ ξενοτροφούσης , ἐπορεύθη ὁ Ἀγησίλαος εἰς Αἴγυπτον μεταπεμφθεὶς ὑπὸ τοῦ βασιλέως Αἰγυπτίων ἐπὶ μισθῷ διὰ δὲ τὸ λιτὸν τῆς ἐσθῆτος εἰς καταφρόνησιν ἦλθε τοῖς ἐγχωρίοις ·
προσεδόκων γὰρ τὸν Σπάρτης βασιλέα καθάπερ τὸν Περσῶν κεκοσμημένον ὄψεσθαι διαπρεπῶς τὸ σῶμα , φαύλην ἔχοντες περὶ βασιλέων δόξαν 0 .
ἔδειξε γοῦν αὐτοῖς μεταξύ , ὡς τὸ μεγαλεῖον καὶ ἀξιόλογον νοήσει καὶ ἀνδρείᾳ κτᾶσθαι προσήκει .
ἐπεὶ δὲ τοὺς παρ αὐτῷ παραστήσεσθαι μέλλοντας ἑώρα δεδιότας τὸν ἐπιόντα κίνδυνον διὰ τὸ τῶν πολεμίων πλῆθος εἴκοσι γὰρ ἦσαν μυριάδες καὶ τὴν τῶν περὶ αὑτὸν ὀλιγότητα , πρὸ τῆς παρα τάξεως ἔγνω προμηθήσεσθαι ἀσυνειδήτως τοῖς ἄλλοις ·
καὶ ἐπὶ τὴν ἀριστερὰν ὑπεστραμμένην τῇ χειρὶ νίκην προσέγραψε .
καὶ λαβὼν παρὰ τοῦ μάντεως τὸ ἧπαρ ἐπέθηκε μὲν ἐπὶ τὴν ὑπογεγραμμένην χεῖρα ·
κρατῶν δὲ ἐφ ἱκανὸν χρόνον ὑπέφαινε δισταγμὸν καὶ προσποίησιν εἶχεν ἀποροῦντος , μέχρι τῷ ἥπατι συναναληφθέντες ἐτυπώθησαν οἱ τῶν γραμμάτων χαρακτῆρες .
καὶ τότε τοῖς συναγωνίζεσθαι μέλλουσιν ἐπεδείκνυε , φάμενος τοὺς θεοὺς διὰ τῶν γεγραμμένων ἐκφῆναι νίκην .
ἀσφαλὲς οὖν τεκμήριον δόξαντες ἔχειν τοῦ κρατῆσαι ἐθάρρησαν πρὸς τὴν μάχην .
περιταφρευόντων δὲ τῶν πολεμίων τὸ στρατόπεδον αὐτοῦ διὰ τὸ πλῆθος , καὶ Νεκτανάβιος , ᾧ συνεμάχει , ἀξιοῦντος ἐπεξιέναι καὶ διαμάχεσθαι , οὐκ ἔφη διακωλύσειν τοὺς πολεμίους ἴσους αὐτοῖς γενέσθαι βουλομένους .
ἔτι δὲ μικρὸν ἀπολιπούσης τῆς τάφρου συνάψαι , κατὰ τοῦτο παρατάξας τὸ διαλεῖπον καὶ πρὸς ἴσους ἴσοις ἀγωνισάμενος τροπὴν ἐποιήσατο καὶ πολὺν φόνον τῶν πολεμίων ὀλίγοις τοῖς περὶ αὑτὸν στρατιώταις καὶ χρήματα πολλὰ τῇ πόλει διεπέμψατο .
κατὰ δὲ τὸν Αἰγύπτου ἀπόπλουν ἀποθνῄσκων ἐνετείλατο τοῖς περὶ αὑτὸν μή τε πλαστὰν μή τε γραπτὰν μή τε μιμηλὰν τοῦ σώματος εἰκόνα ποιήσασθαι , εἰ γάρ τι καλὸν ἔργον πεποίηκα , τοῦτό μου μνημεῖον ἔσται ·
εἰ δὲ μή , οὐ δ οἱ πάντες ἀνδριάντες , βαναύσων καὶ οὐδενὸς ἀξίων ἔργα ὄντες 0 1 .
ἀγησίπολις ὁ Κλεομβρότου , εἰπόντος τινὸς ὅτι Φίλιππος ἐν ὀλίγαις ἡμέραις Ὄλυνθον κατέσκαψε , μὰ τοὺς θεούς , εἶπεν , ἄλλην τοιαύτην ἐν πολλαπλασίονι χρόνῳ οὐκ οἰκοδομήσει .
ἄλλου δὲ εἰπόντος ὅτι μετὰ τῶν ἀκμαζόντων βασιλεύων ὡμήρευσε καὶ οὐχ οἱ παῖδες οὐ δ αἱ γυναῖκες αὐτῶν , δικαίως , εἶπεν , αὐτοὺς γὰρ ἡμᾶς καλῶς ἔχον ἐστὶ τὰς αὑτῶν ἁμαρτίας φέρειν 0 .